Estonica

Estonica oli Eesti Instituudi koostatud Eesti-teemaline võrguentsüklopeedia, mis sai alguse 2000. aastal. Praeguseks asub Rahvusraamatukogu digiarhiivis DIGAR Estonica koopia, milles viimased muudatused tehti 2011. aastal.Estonica endine koduleht (vaadatud 16.03.2025)

Estonica tekstide autorid on oma ala asjatundjad, kasutatakse ka arhiivimaterjale ja kutseliste fotograafide fotosid. Tekstid avaldatakse litsentsi Creative Commonsi Attribution-Share Alike-Noncommercial alusel, mis võimaldab neid kasutada kõigeks peale otseselt ärilise otstarbe, kui seejuures täidetakse viitamiskohustust.Meie toetajad (vaadatud 21. augustil 2011)

Entsüklopeedia koosnes kahest tasandist: 1) pikemad põhiartiklid seitsmest valdkonnast – ajalugu, ühiskond, kultuur, riik, majandus, haridus ja teadus ning loodus; 2) lühemad märksõnaartiklid, mille hulka kuulub nii mõisteseletusi ja isikuartikleid kui ka pikemaid teemakäsitlusi. Märksõnaartiklitega on kõige tihedamalt kaetud Eesti 20. sajandi ajalugu.Estonicast (vaadatud 21. augustil 2011) Estonica kogumaht on umbes 800 standardlehekülge. Artiklid on avaldatud peamiselt eesti ja inglise, kuid osalt ka vene keeles,Kaarel Tarand "TEOD: Eesti Instituut" Sirp, 04.06.2010 (vaadatud 21. augustil 2011) 2002. aastal käivitati Ungaris ungarikeelne versioon. 2003. aastal tehti Estonica lehekülgedele ligi 17 000 pöördumist päevas.Peeter Helme "Eesti Instituut aitab kõiki Eesti-huvilisi" Õpetajate Leht, 14. veebruar 2003

Estonica loomist ja arendust on toetanud Tiigrihüppe Sihtasutus, Ettevõtluse Arendamise Sihtasutus, Hasartmängumaksu Nõukogu, Rootsi suursaatkond, Haridus- ja Teadusministeerium, Integratsiooni ja Migratsiooni Sihtasutus Meie Inimesed, Kultuuriministeerium ning Euroopa Kolmandate Riikide Kodanike Integreerimise Fond. Entsüklopeedia Estonica projektijuht oli Liana Roosmaa.Veebientsüklopeedia Estonica Eesti Instituudi kodulehel (vaadatud 21. augustil 2011)

Viited

Välislingid
 Estonica endine koduleht
 Estonica koopia veebiarhiivis DIGAR
 "Estonica tutvustab Eestit venekeelsele publikule" koolielu.ee, 7. september 2010
 Kaarel Tarand "TEOD: Eesti Instituut" Sirp, 4. juuni 2010
 Peeter Helme "Eesti Instituut aitab kõiki Eesti-huvilisi" Õpetajate Leht, 14. veebruar 2003 (Digar)
 Raivo Juurak "Missugune peaks olema tänapäeva veebientsüklopeedia?" Õpetajate Leht, 12. oktoober 2018

Kategooria:Eesti entsüklopeediad